Think About Things

«Think About Things» (islandsk tittel: «Gagnamagnið», norsk omsetjing: datamengda) er ein song frå 2020 av den islandske songaren Daði Freyr Pétursson og bandet hans Gagnamagnið. Songen vart gjeven ut 10. januar 2020 under sin islandske tittel, og den engelske versjonen vann den islandske songtevlinga Söngvakeppnin laurdag 29. februar 2020. Med sigeren vart «Think About Things» det islandske bidraget til Eurovision Song Contest 2020 i Rotterdam i Nederland, men tevlinga vart avlyst på grunn av koronaviruspandemien i Europa vinteren 2020.

 Om songen 
Songen er skriven av Daði Freyr Pétursson og har ei islandsk tekst med tittelen «Gagnamagnið», og ei engelsk tekst med tittelen «Think About Things». Dei to tekstene har ulike innhald. Medan den islandske teksta handlar om at bandet Gagnamagnið kjem frå framtida for å redda verda med sin splitter nye dans, handlar den engelske teksta om dottera til låtskrivaren, som vart fødd i 2019. I eit intervju uttala Daði sjølv at han såg på den engelske versjonen som «den verkelege utgåva av songen».

Den islandske versjonen vart gjeven ut 10. januar 2020, medan den engelske versjonen deltok i den islandske songtevlinga Söngvakeppnin, den islandske versjonen av Melodi Grand Prix. I tevlinga deltok låten i den andre semifinalen laurdag 15. februar, og den vann til slutt finalen laurdag 29. februar. Den engelske versjonen vart dimed det islandske bidraget til Eurovision Song Contest 2020 i Rotterdam i Nederland. På grunn av koronavirusutbrotet i Europa vinteren 2020 så EBU seg nøydd til å avlyse tevlinga for å hindra spreiing av koronaviruset SARS-CoV-2 og den medfølgjande sjukdomen covid-19. Island skulle ha delteke i semifinale 2 torsdag 14. mai 2020, men fekk aldri delteke i tevlinga.

Før Eurovision Song Contest 2020 vart avlyst, trekte fans, presse og veddemålsbyrå fram «Think About Things» som ein vinnarkandidat. Då Noreg og Sverige arrangerte alternative Eurovision-finalar i mai 2020, vann «Think About Things» avrøystinga i begge land.

 Listeplasseringar 
«Think About Things har teke seg inn på fleire hitlister rundt om i Europa.
Liste (2020)HøgsteplasseringBelgia (Ultratip Flandern)3Island (Tónlistinn)1Irland (Irish Singles Chart)3Skottland (Official Charts Company)10Sverige (Sverigetopplistan)33Storbritannia (UK Singles Chart)34

 Referansar 

Denne artikkelen bygger på «Think About Things» frå ,  den 8. januar 2021.  


Kategori:Islandske Eurovision Song Contest-songar
Kategori:Eurovision Song Contest 2020-songar
Kategori:Ikkje-deltakande Eurovision Song Contest-songar
Kategori:Islandske songar
Kategori:Songar frå 2020